সম্প্রতি মার্জার সরণিতে অনুষ্ঠিত হয় ব়্যাম্প শো। সেখানে হাঁটার ক্ষেত্রে উমরাও জানকে থিম হিসেবে তুলে এনেছেন সুস্মিতা সেন। আর সেট নিঃসন্দেহে অভিনব ভাবনা। সে কৃতিত্ব ফ্যাশন ডিজাইনারেরই প্রাপ্য। তবে এখানে এত অল্প সময়ে উমরাও জান হয়ে ওঠা চাট্টিখানি কথা নয়। অভিজাত সৌন্দর্য আর ব্যক্তিত্ব না থাকলে এ পোশাক ক্যারি অসম্ভব। সন্দেহ নেই সুস্মিতা সেন সেক্ষেত্রে নির্বিকল্প এবং যথারীতি উমরাও জান হয়েই বাজিমাত করেছেন তিনি।